Duke, akronim bagi **Duta-Ulu Kelang Expressway** E33 (Lebuh Raya Duta-Ulu Kelang), membentuk laluan pelengkap utama dalam Pelan Induk Jalan Raya Kuala Lumpur, menghubungkan Duta di barat ke Ampang di timur, dan ke Karak di utara. DUKE melengkapkan Jalan Lingkaran Perantara (Intermediate Ring Road) Kuala Lumpur, apabila menghubungkan Lebuh Raya Baru Lembah Klang (NKVE) E1, SPRINT (di Penchala Link) E23 dan simpang Ulu Kelang di Jalan Lingkaran Tengah II (MRR II), bagi membolehkan pengguna kenderaan bergerak dari satu hujung ke satu hujung dalam tempoh 9 minit sahaja.

Selain menambahbaikkan perhubungan, DUKE juga menyuraikan lalu lintas dari bandar ke arah pelbagai kawasan subbandar melalui beberapa laluan masuk dan keluar di beberapa cabang persimpangan utama. Melalui DUKE, anda dapat bergerak dari satu bahagian di KL ke bahagian lain dalam waktu yang singkat, dengan memintas kawasan lalu lintas sesak, seperti lebuh raya Mahameru, Jalan Tun Razak, Jalan Kuching, Jalan Sultan Ismail dan Jalan Ampang. Anda tidak lagi berasa tertekan dengan deretan kereta yang bergerak secara perlahan-lahan di jalan raya dan membazirkan petrol anda begitu sahaja akibat terperangkap dalam kesesakan.

Apa itu DUKE
------------

Akronim bagi Duta-Ulu Kelang Expressway (Lebuh Raya Duta-Ulu Kelang).

DUKE menyediakan hubungan terus antara bahagian Timur Laut dengan Barat Laut Kuala Lumpur dengan laluan penghubung yang strategik ke Lebuh Raya Kuala Lumpur-Karak dan Lebuh Raya Pantai Timur. 

DUKE menghubungkan NKVE di Jalan Duta ke MRR II di Ulu Kelang, justeru memberikan aliran lalu lintas yang lancar antara bahagian barat dengan timur Kuala Lumpur menerusi Lebuh Raya Duta dan Ulu Kelang. DUKE juga akan menjadi pintu masuk terpenting ke Pantai Timur melalui Lebuh Raya Karak.

Lebuh raya sepanjang 18 kilometer ini terdiri daripada jalan raya empat lorong dan jalan raya tiga lorong yang dibina mengikut piawaian antarabangsa. DUKE menawarkan pengalaman memandu yang menyenangkan di bandar kepada pengguna yang berulang alik.

Sejarah
-------

Dahulunya dikenali sebagai Kuala Lumpur North East Expressway (KLNEE), lebuh raya ini merupakan elemen utama dalam Pelan Induk Jalan Raya Kuala Lumpur sebagaimana yang dinyatakan dalam Kajian Pengangkutan Japan International Corporation Agency (JICA) yang dijalankan untuk Dewan Bandaraya Kuala Lumpur (DBKL) pada 1985. Dikenal pasti oleh DBKL sebagai satu daripada laluan penghubung utama bagi melengkapkan Rancangan Penyuraian Trafik Induk Kuala Lumpur, KESTURI telah menjalankan kajian terperinci tentang penjajaran tersebut yang memakan tempoh tiga tahun, termasuk Penilaian Kesan Alam Sekitar dan Tinjauan Pendapat Awam. Kedua-dua kajian dan laporan ini diluluskan sebelum Perjanjian Konsesi ditandatangani dengan Kerajaan Malaysia pada 12 Ogos 2004.

Lebuh Raya ini dirasmikan oleh Menteri Kerja Raya, Yang Berhormat Dato Mohd Zin Mohamed, pada 9 Januari 2009. Dibina bagi menampung 120,000 kenderaan sehari, Lebuh Raya ini akan menawarkan laluan alternatif yang menarik kepada penduduk Lembah Klang, terutamanya bagi mereka yang berulang alik dari timur ke barat dan bagi mereka yang mahu ke pusat bandar.

Pengendalian dan Kemudahan
--------------------------

Lebuh Raya ini mengendalikan sistem tol terbuka di tiga plaza tol yang terletak di Batu, Sentul Pasar dan Ayer Panas. Kadar tol yang ditetapkan adalah mengikut kelas kenderaan. Dengan 46% daripada jajaran Lebuh Raya adalah bebas tol, pengguna dapat merancang perjalanan mereka dengan menggunakan 7 persimpangan bertingkat dan 5 susur masuk dan keluar untuk sampai ke destinasi masing-masing.

Setiap plaza tol menjalankan sistem kutipan tol secara manual di samping menyediakan kemudahan Touch n Go dan Smart Tag bagi memastikan pengguna Lebuh Raya dapat melalui pondok tol dengan cepat. Pengendali tol dilatih untuk memberikan perkhidmatan yang cekap, mesra dan berbudi bahasa kepada semua pelanggan.

### Kemudahan

* Jalan raya 4 lorong antara Persimpangan Duta dengan Persimpangan Kuching
* 3 plaza tol dengan kemudahan letak kereta, tandas, surau dan kawasan rehat
* Papan Maklumat Elektronik (VMS)
* Sistem Televisyen Litar Tertutup
* Sistem Maklumat Pengurusan Bersepadu
* Jalan raya 3 lorong bagi laluan DUKE yang lain
* Perkhidmatan rondaan 24 jam
* Perkhidmatan Pengawasan dan Kawalan Lalu Lintas
* Jejantas untuk pejalan kaki dan motosikal

Persimpangan dan Tanjakan
-------------------------

### Persimpangan

* Duta
* Kuching
* Sentul Pasar
* Setiawangsa
* Hillview
* Bandar Dalam
* Greenwood

### Tanjakan

* Sentul
* Jalan Pahang
* Jalan Semarak
* Jalan 37/56
* Ayer Jernih

Rujukan
-------

Laman Web DUKE


| * l
* b
* s
Bendera Malaysia Rangkaian Lebuhraya Malaysia |
| --- |
| Antara negeri | 
* E1 Lebuhraya Utara-Selatan Jajaran Utara
	+ termasuk Lebuhraya Baru Lembah Klang
* E2 Lebuhraya Utara-Selatan Jajaran Selatan
* E6 Lebuhraya Utara-Selatan Hubungan Tengah
* E8 Lebuhraya Kuala Lumpur-Karak
* E8 Lebuhraya Pantai Timur
* E15 Lebuhraya Butterworth-Kulim
* E21 Lebuhraya Kajang–Seremban
* E32 *Lebuhraya Pantai Barat*
* E-- *Lebuhraya Jelas*

 |  |
| Kuala Lumpur, Lembah Klang dan Selangor | 
* E1 Lebuhraya Baru Lembah Klang
	+ sebahagian daripada Lebuhraya Utara-Selatan Jajaran Utara
* E5 Lebuhraya Shah Alam
* E7 Lebuhraya Cheras-Kajang
* E9 Lebuhraya Sungai Besi
	+ termasuk Lebuhraya Shamelin
* E10 Lebuhraya Baru Pantai
* E11 Lebuhraya Damansara-Puchong
* E12 Lebuhraya Bertingkat Ampang-Kuala Lumpur
* E13 Lebuhraya Kemuning-Shah Alam
* E18 Lebuhraya Lingkaran Penyuraian Trafik Kajang
* E19 Lebuhraya Bertingkat Sungai Besi-Ulu Klang
* E20 Lebuhraya Maju
	+ dahulu dikenali sebagai Lebuhraya Kuala Lumpur-Putrajaya
* E23 Sistem Penyuraian Trafik KL Barat
* E25 Lebuhraya Kuala Lumpur-Kuala Selangor
	+ dahulu dikenali sebagai Lebuhraya Assam Jawa-Taman Rimba Templer
* E26 Lebuhraya Lembah Klang Selatan
* E29 Lebuhraya Seremban-Port Dickson
* E30 Lebuhraya Pintasan Selat Klang Utara Baru
* E31 Lebuhraya Bertingkat Damansara–Shah Alam
* E33 Lebuhraya Duta Ulu Klang
* E35 Lebuhraya Guthrie
* E37 Lebuhraya Hubungan Timur-Barat KL
	+ atau Lebuhraya Salak
	+ Lebuhraya Kuala Lumpur–Seremban
* E38 Terowong SMART
* E39 Lebuhraya Setiawangsa-Pantai
* E-- *Lebuhraya Kuala Lumpur Arah Serendah*

 |
| Iskandar Malaysia dan Johor | 
* E3 Laluan Kedua Malaysia-Singapura
* E14 Lebuhraya Skim Penyuraian Trafik Johor Bahru Timur
* E22 Lebuhraya Senai-Desaru
* E-- Lebuhraya Muar-Segamat

 |
| Pulau Pinang(Seberang Perai dan pulau) | 
* E17 Jalan Lingkaran Luar Butterworth
* E28 Jambatan Sultan Abdul Halim Muadzam Shah
* E36 Jambatan Pulau Pinang
* E-- *Jalan Lingkaran Luar Pulau Pinang*

 |
| Kedah dan Perak | 
* E19 Lebuhraya Ipoh-Lumut
* E4 *Lebuhraya Kedah Selatan*
* E2 *Lebuhraya Jelas*

 |
| Sabah, Sarawak dan Labuan | 
* E24 Jambatan Tun Salahuddin

 |
| Lain-lain | 
* E29 Lebuhraya Seremban-Port Dickson
* E-- *Jambatan Selat Melaka*

 |
| Lebuhraya yang *dicondongkan* sedang dibina, manakala yang dikelabukan masih dalam perancangan |